ཚོགས་འདུ་འདིི་ཉེ་སྔོན་ང་ཚོས་ངྷ་རམ་ས་ལ་ནས་བོད་གཞུང་མང་ཚོགས་ཆེན་སྐབས་བསྟུན་ནས་ཕྱོགས་མཐའ་ཁག་ནས་ཕེབས་པའི་བོད་རང་བཙན་རྩོད་མཁན་ཚོ་མཉམ་དུ་འཛོམས་ནས་རང་བཙན་ཚོགས་འདུ་ཞིག་ཚོགས་ཐུབ་ན་ཡག་པོ་འདུག་ཅེས་པ་བཞིར་བཟུང་ནས་ཚོགས་པ་ཞིག་ཡིན་ལ།འཚོགས་འདུ་འདི་ལྷོ་ཕྱོགས་ལ་འཚོགས་པ་ཡིན་པས་ངེད་དྲ་ཚིགས་ཀྱི་ངོས་ནས་བཀོད་བསྒྲིགས་གནང་ནས་དེ་རིང་ཉིན་གུང་རྒྱབ་ལ་ཚོགས་ཐུབ་པ་བྱུང་།བརྗོད་གཞི་གཙོ་བོ་དོན་ཚན་བདུན་གྱི་ཐོག་བགྲོ་གླེང་གནང་བ་ཡིན།དུས་ཡུན་ཆུ་ཚོད་ལྔ་ཙམ་རིང་བགྲོ་གླེང་ལྷུག་པོ་ཞིག་གནང་མ་ཐུབ་ཀྱང་།བརྗོད་གཞི་༧པ་དེ་ཚང་མས་གལ་ཆེན་པོ་ཞིག་གླེང་སོང་།དེ་ནས་ན་ནང་༢༠༠༩ལོ་ལ་སིམ་ལར་རང་བཙན་ཚོགས་འདུ་ཞིག་ཚོགས་པ་རེད་ལ།སྐབས་དེར་གྲོས་ཆོད་གཙོ་བོ་ཞིག་པ་ནི་རྒྱལ་མཆོག་བཅུ་གསུམ་པ་ཆེན་པོས་བོད་རང་བཙན་ཡོངས་ཁྱབ་གསལ་བསྒྲགས་གནང་ནས་ལོ་ངོ་བརྒྱ་འཁོར་བའི་དུས་དྲན་སྲུང་བརྩི་གནང་རྒྱུའི་གྲོས་ཆོད་ཅིག་ཡོད་པ་དེ་རེད།ད་རེ་ཡང་དེའི་ཐོག་ལ་གོ་བསྡུར་ལྷུག་པོ་ཞིག་གནང་ཐུབ་སོང་བ་མ་ཟད།ཕལ་ཆེང་ང་ཚོས་བཀོད་སྒྲིག་བྱ་ཐུབ་པ་ཞིག་གི་སྒང་ལ་བཞགས་ཐུབ་སོང་།དེ་ཧ་ཅང་ཡག་པོ་ཞིག་རེད་བསམ།དེ་བཞིན་དུ་ད་རེ་འདིའི་ནང་ན་མེད་པའི་བརྗོད་གཞི་གསར་བ་ཞིག་ནི་བོད་རང་བཙན་ལས་འགུལ་ཐད་ཀྱི་མ་དངུལ་བསྡུ་སྟངས་ཐད་བསམ་ཚུལ་བྱུང་སོང་ལ།དེའི་ཐད་མི་རེ་རེ་ངོས་ནས་ཟླ་རེར་སྒོར་ལྔ་ལས་མེད་ནའང་དེ་འདྲ་ཞིག་འཛུགས་ཐུབ་ན་ཡག་པོ་འདུག་ཅེས་བསམ་ཚུལ་མང་པོ་སླེབས་བྱུང་།བརྗོད་གཞི་འདི་གཉིས་ཀྱི་ཐོག་མ་འོང་བ་ཡང་ཚོགས་འདི་ཞིག་བསྐུང་ན་གསལ་བོ་ཆགས་ཐུབ་པར་བསམ་སོང་།